<?xml version="1.0" encoding="utf-8"?>
<page xmlns="http://projectmallard.org/1.0/" type="topic" id="import" xml:lang="hu">
<info>
  <include xmlns="http://www.w3.org/2001/XInclude" href="legal.xml"/>
  <link type="guide" xref="index#howto"/>

    <mal:credit xmlns:mal="http://projectmallard.org/1.0/" type="translator copyright">
      <mal:name>Úr Balázs</mal:name>
      <mal:email>ur dot balazs at fsf dot hu</mal:email>
      <mal:years>2024.</mal:years>
    </mal:credit>
  </info>
<title>Adatok importálása</title>
<p>Két fő módja van az új adatok importálásának a Grafikonokban: az adatok importálása közvetlenül fájlból, vagy új adatok előállítása egyenlet használatával.</p>

<media type="image" src="media/add_data_light.png"/>

<p>A fájltípusok széles skálája támogatott az adatok fájlból történő importálásakor. A Grafikonok jelenleg a Panalytical .xrdml fájlokat, a Leybold .xry fájlokat, valamint az oszlop formátumban mentett fájlokat, mint például a legtöbb .csv fájlt, .dat fájlokat, .xy fájlokat vagy egyszerű szöveget támogatja. Végül, más Grafikonok-projektekből származó adatok is importálhatók az aktuális projektbe, egyszerűen az új adatok szokásos módon történő hozzáadásával, de helyettük egy projektfájl kiválasztásával.</p>

<p>Az importálás során egyéni elválasztó használatakor egy további mező lesz látható a választott elválasztó megadásához. Ez a mező felismeri a reguláris kifejezéseket. Például egy olyan elválasztó kiválasztásához, amely az üres karaktereket keresi, a <code>\s+</code> adható meg elválasztóként. Ebben a példában a <code>\s</code> azt jelenti, hogy az elválasztó egy üres karakter, a <code>+</code> pedig azt jelenti, hogy legalább egy vagy több üres karakter szükséges. Így ez a bemenet bármilyen mennyiségű üres karaktert keres, beleértve a tabulátorokat is. Vegye figyelembe, hogy ez a konkrét bemenet egyenértékű az alapértelmezett üres karakterek lehetőséggel.</p>

<media type="image" src="media/add_equation_light.png"/>

<p>Az adatok importálásának másik módja az adatok közvetlen előállítása egyenlet használatával. Ezt a bal felső sarokban lévő „Egyenlet hozzáadása” gombbal vagy a <cmd>Ctrl+Alt+N</cmd> billentyűkombináció megnyomásával lehet megtenni. A leggyakrabban használt szintaxis elfogadott, ahol az <code>x</code> az x-koordinátát jelöli. Egy egyszerű másodfokú egyenletet például létrehozható az <code>x²+5</code> bemenetként való felhasználásával. Ne feledje, hogy a trigonometrikus függvények alapértelmezetten radiánt használnak. Ha fokot szeretne használni, akkor egyszerűen adjon hozzá egy <code>d</code> betűt a trigonometrikus függvényhez. Például a <code>cosd(x)</code> olyan koszinuszt állít elő, ahol az x-koordináta fokban van megadva, míg a <code>cos(x)</code> olyan koszinuszt állít elő, ahol az x-koordináta radiánban van megadva.</p>
</page>
